|  |  |  |  |  |
| --- | --- | --- | --- | --- |
| Številka: | 43001-255/2020-05 |  | oznaka naročila: | A-105/20 S  |
| Datum: | 14.10.2020 |  | MFERAC: | 2431-20-000953/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izdelava projekta DGD in PZI povezovalne ceste med R2-449/0315 Lenart – G. Radgona in R2-433/1288 Lenart - Trate** |

**JN006056/2020-B01 - A-105/20; datum objave: 01.10.2020**

**Datum prejema: 14.10.2020   15:05**

**Vprašanje:**

Pozdravljeni

V Podrobni specifikaciji naročila Izdelava projekta DGD in PZI povezovalne ceste med R2-449/0315 Lenart G. Radgona in R2-433/1288 Lenart Trate je pod zaporedno številko 18 potrebno dati ponudbo:
Izdelava predhodnega postopka presoje vplivov na okolje strokovne podlage za podnebne spremembe.

V projektni nalogi v poglavju 7 je navedeno naslednje dve ločeni nalogi, in sicer:
7.3.10 Predhodni postopek presoje vplivov na okolje, za katerega menimo, da glede na zadnjo spremembo Uredbe o posegih v okolje, za katere je treba izvesti presojo vplivov na okolje, ni potreben.
7.3.11: Strokovne podlage za podnebne spremembe

Ker sta to dva popolnoma različna dokumenta (za predhodni postopek se pripravi vloga, ki se jo odda na ARSO, ki nato s Sklepom odloči ali je za poseg potrebna presoja vplivov na okolje ali ne, Strokovne podlage za podnebne spremembe pa se običajno delajo za projekte, ki so sofinancirani s strani EU ali podobnih institucij in jih je treba izdelati skladno z dokumentom Non-paper Guidelines for Project Managers: Making vulnerable investments climate resilient. European Comission, dostopno na: https://climate-adapt.eea.europa.eu/metadata/guidances/non-paper-guidelines-for-project-managers-making-vulnerable-investments-climate-resilient/guidelines-for-project-managers.pdf), nas zanima, ali je treba oddati ponudbo za oba dokumenta.

V Uradnem listu RS 105/2020 je bila objavljena Uredba o spremembi in dopolnitvi Uredbe o posegih v okolje za katere je treba izvesti presojo vplivov na okolje, ki določa, da je treba predhodni postopek izvesti za posege z oznako F.7.1.: nove glavne in regionalne ceste, njihovo podaljšanje ali rekonstrukcija obstoječe ceste zunaj varovalnega pasu, tako da skupna neprekinjena dolžina ceste po novogradnji, podaljšanju ali rekonstrukciji znaša vsaj 5 km.

Ali damo torej ponudbo samo za tč. 7.3.11?

V kolikor naročnik pričakuje ponudbo in izdelavo obeh dokumentov, ga prosimo, da popravi Specifikacijo naročila tako, da ločeno navede nalogi:
1. za predhodni postopek PVO
2. strokovne podlage za podnebne spremembe

Zahvaljujemo se za odgovor v naprej in vas lepo pozdravljamo

**Odgovor:**

Glede na sprejetje »Uredbe o spremembi in dopolnitvi Uredbe o posegih v okolje za katere je treba izvesti presojo vplivov na okolje« predhodni postopek glede na predvideno dolžino obvoznice ni potreben.

V točki 18 specifikacije naročila naj se upošteva le izdelava strokovnih podlag za podnebne spremembe (tč. 7.3.11 projektne naloge).